**Ministru kabineta rīkojuma projekta “Par valsts pētījumu programmu “Latvijas mantojums un nākotnes izaicinājumi valsts ilgtspējai”” projekta sākotnējās ietekmes novērtējuma ziņojums” (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis – apstiprināt valsts pētījumu programmu “Latvijas mantojums un nākotnes izaicinājumi valsts ilgtspējai” (turpmāk – programma), nosakot tās virsmērķi, mērķi, uzdevumus, īstenošanas termiņu un piešķirto finansējumu.Risinājums – Izglītības un zinātnes ministrija varēs īstenot un finansēt valsts pētījumu programmu kā valsts pasūtījumu zinātnisko pētījumu ietvaros savas nozares prioritātē – zināšanu bāzes attīstība.Rīkojuma projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir izstrādājusi Ministru kabineta rīkojuma projektu “Par valsts pētījumu programmu “Latvijas mantojums un nākotnes izaicinājumi valsts ilgtspējai” (turpmāk – rīkojuma projekts) saskaņā ar Zinātniskās darbības likuma (turpmāk – likums):1) 13. panta otrās daļas 3. punktu, kas nosaka, ka Ministru kabinets apstiprina prioritāros zinātņu virzienus un valsts pētījumu programmas,kā arī 2) 35. panta otro daļu, kas nosaka, ka valsts pētījumu programmu mērķus un uzdevumus nosaka attiecīgās nozaru ministrijas, konsultējoties ar Latvijas Zinātņu akadēmiju un Latvijas Zinātnes padomi. Izglītības un zinātnes ministrija vai citas nozaru ministrijas valsts pētījumu programmu projektu konkursa kārtībā var piešķirt valsts pētījumu programmu projektiem finansējumu no zinātnes finansēšanai piešķirtajiem valsts budžeta līdzekļiem. Valsts pētījumu programmu projektu konkursu organizē un īsteno Latvijas Zinātnes padome. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts ir nepieciešams, lai ministrijai atļautu īstenot programmu, izsludinot programmas projektu pieteikumu (turpmāk – projekts) konkursu (turpmāk – konkurss), veikt projektu atlasi un noslēgt projektu īstenošanas līgumus, pamatojoties uz Ministru kabineta 2018.gada 4.septembra noteikumiem Nr.560 “Valsts pētījumu programmu projektu īstenošanas kārtība” (turpmāk – MK noteikumi).Programma kā valsts pasūtījums ir politikas īstenošanas mehānisms, ar kura palīdzību tiek identificēti un pētīti Latvijas ilgtspējai un attīstībai nozīmīgākie jautājumi, kuru risināšanai ir nepieciešams fokusēt Latvijas zinātnisko institūciju darbu, un noteikti to risināšanai attiecīgi zinātniskās pētniecības uzdevumi. Ievērojot minēto, programma rada labvēlīgus apstākļus Latvijas ilgtspējīgas attīstības mērķu sasniegšanai, tajā skaitā valsts drošībai un ekonomiskās izaugsmes stimulēšanai, sabiedrības attīstībai un kultūras mantojuma saglabāšanai nepieciešamo zināšanu bāzi un cilvēkkapitālu, kā arī sabiedrības informēšanai un iesaistei. Programma ir izstrādāta, ievērojot:1. Latvijas Nacionālā attīstības plāna 2014.-2020.gadam[[1]](#footnote-1) (turpmāk – NAP) rīcības virzienu „Attīstīta pētniecība, inovācija un augstākā izglītība”;
2. Zinātnes, tehnoloģijas attīstības un inovācijas pamatnostādnes 2014. – 2020. gadam [[2]](#footnote-2):
	1. rīcības virziena Nr.2 “Zinātnes, Tehnoloģiju un Inovāciju sasaiste ar sabiedrības un tautsaimniecības attīstības vajadzībām” īstenošanu daļā par zināšanu bāzes veidošanu un pētniecības fokusēšana sabiedrības attīstībai svarīgos virzienos;
	2. rīcības virziena Nr. 3 “ZTI nozares efektīva pārvaldība” īstenošanu daļā par pētniecības veicināšanu augstākajā izglītībā (AI investīcijas);
	3. rīcības virziena Nr. 4 “Sabiedrības izpratnes veicināšana un zinātnes un inovāciju popularizēšana” īstenošanu;
3. Viedās specializācijas stratēģijā[[3]](#footnote-3) noteiktās izaugsmes prioritātes nozarē ar nozīmīgu horizontālo ietekmi un ieguldījumu tautsaimniecības transformācijā:

3.1) moderna un nākotnes darba tirgus prasībām atbilstoša izglītības sistēma, kas veicina tautsaimniecības transformāciju un Viedās specializācijas stratēģijas prioritāšu īstenošanai nepieciešamo kompetenču, uzņēmējspējas un radošuma attīstību visos izglītības līmeņos;3.2) attīstīta zināšanu bāze (fundamentālā zinātne un zinātnes infrastruktūra) un cilvēkkapitāls zināšanu jomās;4) [Latvijas valsts attīstībai un sabiedrībai aktuālos izaicinājumus](http://www.izm.gov.lv/images/zinatne/Nozaru_ministriju_profesionalo_nozaru_asociaciju_nevalstisko_organizaciju_un_nozaru_vadoso_uznemumu_atzinumu_apkopojums.pdf)[[4]](#footnote-4), ko ministrija apkopoja, sagatavojot [prioritāros virzienus zinātnē 2018. – 2021. gadam](http://www.izm.gov.lv/lv/zinatne/latvijas-zinatnes-prioritarie-virzieni)[[5]](#footnote-5), kā arī, analizējot  [2010. – 2013. gada un 2014. – 2017. gada valsts pētījumu programmu īstenošanā](http://www.izm.gov.lv/lv/zinatne/valsts-petijumu-programmas) sasniegtos rezultātus, zinātnisko ekspertu rekomendācijas un secinājumus.Saskaņā ar likuma 35.panta otro daļu programmas īstenošanai 2018. – 2020.gadam ir piešķirts finansējums 3 111 141 *euro* ministrijas valsts budžeta programmas 05.00.00 “Zinātne” apakšprogrammā 05.12.00 “Valsts pētījumu programmas”. Apakšprogrammā 05.12.00 “Valsts pētījumu programmas” ik gadu 1 037 047 *euro* apmērā. Saskaņā ar likuma 35.panta pirmo un otro daļu un, ievērojot MK noteikumu projektu 3., 4. un 6.punktu, programmu izstrādāja ministrija, sadarbojoties ar ministrijas izveidotu programmas stratēģiskās vadības padomi (turpmāk – stratēģiskā padome), kuras kompetencē ir konsultēt ministriju par programmas stratēģiskajiem mērķiem un uzdevumiem, sniegt priekšlikumus programmas pilnveidei un izvērtēt programmas sasniegtos rezultātus pēc tās pabeigšanas. Stratēģiskās padomes locekļu sastāvā ir ministrijas uzaicināts pastāvīgais neatkarīgais eksperts – Vaira Vīķe-Freiberga un pārstāvji no Valsts prezidenta kancelejas, Valsts kancelejas, Aizsardzības ministrijas, Ārlietu ministrijas, Kultūras ministrijas un NATO Stratēģiskās komunikācijas ekselences centra.Izstrādājot programmu, ministrija konsultējās ar Latvijas Zinātņu akadēmijas un Latvijas Zinātnes padomes (turpmāk – padome) pārstāvjiem, ievērojot likuma 35. panta otrajā daļā noteikto. Programmas virsmērķis ir nacionāla un eiropeiska, aktīva un uz attīstību vērsta pilsoniski atbildīga zināšanu sabiedrība iekļaujošai izaugsmei.Programmas īstenošanas mērķis ir attīstīt cilvēkkapitālu, paplašināt zināšanu bāzi sociālajās un humanitārajās zinātnēs par Latvijas sabiedrības saliedētībai un iekļaujošai izaugsmei svarīgiem jautājumiem, tai skaitā par Latvijas valstiskuma vēsturi, eiropeiskajām vērtībām un ētiku, institūcijām un kultūru, kā arī globālajām norisēm un kontekstu, kas ietekmē Latvijas attīstību; definēt rīcības modeļus izglītotas un atbildīgas pilsoniskās sabiedrības nostiprināšanai, tādejādi sekmējot ilgtspējīgas un saliedētas Latvijas sabiedrības un valsts attīstību.* 1. Programma ir paredzēta kā starpdisciplināra pētījumu programma sociālajās un humanitārajās zinātnēs, nosakot, piecus uzdevumus **zināšanu bāzes attīstībai**, lai risinātu *v****alsts un sabiedrības ilgtspējīga attīstības jautājumus* (piem., pilsoniska un iekļaujoša** sabiedrība; Latvijas valstiskuma idejas ģenēze; etnisko un sociālo grupu loma Latvijas kultūras vēsturē; demokrātiskās vērtības valsts un sabiedrības funkcionēšanā un attīstībā; sabiedrības institūciju pārvaldība; ģeopolitiskās un starptautiskās norises kā starptautisks konteksts valsts attīstībai; Latvijas kultūras un kultūrvēsturiskie procesi; Latvijas izaicinājumi demogrāfijā un migrācijā). Īstenojot katru no pieciem programmas uzdevumiemzināšanu bāzes attīstībai, būs jāizpilda tostarp arī astoņi horizontālie (kopējie) uzdevumi, no kuriem pieci uzdevumi – cilvēkkapitāla attīstībai, divi uzdevumi – sabiedrības un atbilstošo mērķa grupu informēšanai un iesaistei un viens - programmas īstenošanas nodrošināšanai.

Programma ir nepieciešama, lai attīstītu zināšanu bāzi sociālajās un humanitārajās zinātnēs, kas ir daļa no nacionālās pētniecības un inovāciju sistēmas, kuras ietvaros tiek radīta sabiedrības vajadzībām atbilstoša plaša un dziļu zināšanu bāze, uz kuras pamata tiek risinātas sabiedrībai aktuālas problēmas. Sociālās zinātnes veido izpratni par sabiedrības norisēm un risina sabiedrības sociālās attīstības problēmas, tajā skaitā tās, kas ir saistītas ar zinātnes, tehnoloģijas un inovāciju procesiem. Humanitārās zinātnes veido sabiedrības identitāti un ir papildus sabiedriskās vērtības avots jaunu produktu un tehnoloģiju radīšanā. Papildus minētajam ir jāņem vērā arī tas, ka šīs zinātnes nozares ir ilgstoši nepietiekami finansētas, kā rezultātā kopējā zināšanu bāze ir noplicināta, rādot apstākli, ka sociālajās un humanitārajās zinātnēs pētniecības aktivitāte un kvalitāte nesasniedz Eiropas vidējo līmeni. Līdz ar to šajās zinātnes nozarēs nodarbināto skaits ir nepietiekošs, notiek cilvēkkapitāla novecošanās un atjaunotne ir nepietiekama, jo pasākumi zinātnes cilvēkkapitāla atjaunošanai nav bijuši pietiekoši.Programma atbilst arī 2017. gada 13. decembra Ministru kabineta rīkojumā Nr. 746 “Par prioritārajiem virzieniem zinātnē 2018. – 2021. gadā” šādiem noteiktajiem prioritārajiem virzieniem:1) “5. Latvijas valstiskums, valoda un vērtības, kultūra un māksla”;2) “7. Zināšanu kultūra un inovācijas ekonomiskajai ilgtspējai”;3) “8. Demogrāfija, sports, atvērta un iekļaujoša sabiedrība, labklājība un sociālā drošumspēja”.4) 9. Valsts un sabiedrības drošība un aizsardzība.Rīkojumu projekts nosaka, ka ministrija ir atbildīgā institūcija par programmas īstenošanu. Programmas īstenošanas laiks ir no 2018. gada līdz 2020.gadam atbilstoši piešķirtajam valsts budžeta finansējumam 2018.- 2020.gadam. Programmu īstenošanu var pagarināt līdz vienam gadam, ja tas ir nepieciešams programmas un tās projektu rezultātu nostiprināšanai un publiskošanai, bez papildus finansējuma piešķiršanas.Programmu īsteno projektu veidā un projektu īsteno 36 mēnešu laikā, nosakot to programmas projektu pieteikumu atklāta konkursa nolikumā, tostarp arī nosakot programmas projekta minimālo un maksimālo finansējumu (MK noteikumu 4., 5.punkts, 16.4.apakšpunkts).  Papildus minētajam katru projektu varēs pagarināt uz laiku līdz 12 mēnešiem bez finansējuma piešķiršanas (MK noteikumu 39.punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Programmas stratēģiskās vadības padome, kuras locekļi ir Vaira Vīķe-Freiberga, Valsts prezidenta kancelejas, Valsts kancelejas, Izglītības un zinātnes ministrijas, Kultūras ministrijas, Ārlietu ministrijas, Aizsardzības ministrijas un NATO Stratēģiskās komunikācijas izcilības centra pārstāvji.Konsultāciju sniedza Latvijas Zinātņu akadēmijas un Latvijas Zinātnes padomes pārstāvji. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta tiesiskais regulējums ietekmē zinātniskās institūcijas, augstskolas un valsts institūcijas, kurās zinātniskās darbības veikšana ir noteikta ar ārējo tiesību aktu, nolikumā vai statūtos.Rīkojuma projekta mērķa grupas: ministrija, Latvijas Zinātnes padome, Studiju un zinātnes administrācija un tajās nodarbinātie; citas valsts institūcijas un tajās nodarbinātie; zinātniskie institūti, augstskolas un tajos nodarbinātie; zinātnieki; studējošie un doktora grāda pretendenti. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums ietekmēs NAP noteikto par Latvijas zinātnes lomu tautsaimniecības izaugsmes kontekstāNAP rīcības virzienā „Attīstīta pētniecība, inovācija un augstākā izglītība”. Ar rīkojuma projektu tiks īstenota Zinātnes, tehnoloģijas attīstības un inovācijas pamatnostādnes 2014. – 2020. gadam un Viedās specializācijas stratēģijā noteikto tautsaimniecības transformācijas virzienu, izaugsmes prioritāšu un specializācijas jomu attīstība.Rīkojuma projekts neietekmē administratīvo slogu. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.g. | Turpmākie trīs gadi (*euro*) |
| 2019.g. | 2020.g. | 2021.g. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **1 037 047**  | **0** | **1 037 047**  | **0** | **1 037 047**  | **-** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 037 047 | 0 | 1 037 047 | 0 | 1 037 047 | 0 | 0 |
| IZM budžeta apakšprogramma 05.12.00 „Valsts pētījumu programmas” |  1 037 047 |  0 |  1 037 047 |  0 |  1 037 047 |  0 | 0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | **1 037 047** | **0** | **1 037 047** | **0** | **1 037 047** | **0** | **0** |
| 2.1. valsts pamatbudžets | 1 037 047 |  0 |  1 037 047 |  0 | 1 037 047 |  0 | 0 |
| IZM budžeta apakšprogramma 05.12.00 „Valsts pētījumu programmas” | 1 037 047 | 0 | 1 037 047 | 0 | 1 037 047 | 0 | 0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas. |
| 8. Cita informācija | Programmas īstenošanai 2018. - 2020.gadam ir piešķirts finansējums par kopējo summu 3 111 141 *euro* apmērā.Programmu finansē no Izglītības un zinātnes ministrijas valsts budžeta programmas 05.00.00 “Zinātne” apakšprogrammā 05.12.00 “Valsts pētījumu programmas” piešķirtajiem valsts budžeta līdzekļiem programmas īstenošanas nodrošināšanai ik gadu 1 037 047 *euro* apmērā.Programmas īstenošanai piešķirto kopējo finansējumu ir plānots sadalīt viena programmas projektu pieteikumu konkursa ietvaros, pie nosacījuma, ja projektu pieteikumu vērtējums sasniegs virs kvalitātes slieksni un projektu ietvaros tiks risināti visi programmas uzdevumi. Gadījumā, ja projektu pieteikumu skaits būs nepietiekošs, tad tiks organizēts atkārtots projektu pieteikumu konkurss. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par rīkojumu projektu un dotu iespēju ieinteresētajām personām izteikt viedokli, rīkojuma projekts 2018. gada 27.augustā ir ievietots Izglītības un zinātnes ministrijas mājaslapā [*http://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/3091-ministru-kabineta-rikojuma-projekts-valsts-petijumu-programma-latve-latvijas-mantojums-un-nakotnes-izaicinajumi-valsts-ilgtspejai*](http://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/3091-ministru-kabineta-rikojuma-projekts-valsts-petijumu-programma-latve-latvijas-mantojums-un-nakotnes-izaicinajumi-valsts-ilgtspejai), lai nodrošinātu iespēju zinātniskajām institūcijām, augstskolām, zinātniekiem, pētniekiem, studējošajiem, iepazīties ar programmas saturu. |
| 2. | Sabiedrības līdzdalība projekta izstrādē | Sabiedrības, tostarp arī zinātnisko institūciju, augstskolu, zinātnieku, pētnieku, studējošo līdzdalība ir nodrošināta, ievietojot to ministrijas mājaslapā viedokļu un priekšlikumu sniegšanai.  |
| 3. | Sabiedrības līdzdalības rezultāti | Šobrīd nav saņemti priekšlikumi no sabiedrības pārstāvjiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, zinātniskās institūcijas, augstskolas, citas valsts institūcijas |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektam nav ietekmes uz pārvaldes funkcijām un institucionālo struktūru. Saistībā ar rīkojuma projekta izpildi jaunu institūciju izveide, institūciju likvidācija vai reorganizācija nav nepieciešama. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

Depkovska, 67047772

anita.depkovska@izm.gov.lv

Dreimane, 60777970

lana-franceska.dreimane@izm.gov.lv

1. apstiprināts Saeimā 2012.gada 20.decembrī (<http://polsis.mk.gov.lv/documents/4247>) [↑](#footnote-ref-1)
2. apstiprinātas ar Ministru kabineta 2013.gada 28.decembra rīkojumu Nr.685 “Par Zinātnes, tehnoloģijas attīstības un inovācijas pamatnostādnēm 2014. – 2020. gadam” ( <http://polsis.mk.gov.lv/documents/4608>) [↑](#footnote-ref-2)
3. izskatīts 2013.gada 17.decembra Ministru kabineta sēdē (Nr.67 96. §) <http://tap.mk.gov.lv/mk/tap/?pid=40291636> [↑](#footnote-ref-3)
4. Atzinumu apkopojums tabulā: <http://www.izm.gov.lv/images/zinatne/Nozaru_ministriju_profesionalo_nozaru_asociaciju_nevalstisko_organizaciju_un_nozaru_vadoso_uznemumu_atzinumu_apkopojums.pdf>;

Atzinumu kopsavilkums: <http://www.izm.gov.lv/images/zinatne/IZMkops_priorit_virz_2017.pdf>. [↑](#footnote-ref-4)
5. Ministru kabineta 2017.gada 13.decembra rīkojums Nr.746 “Par prioritārajiem virzieniem zinātnē 2018. – 2021.gadam” [↑](#footnote-ref-5)